SET พรุ่งนี้ฟื้น เปิด 4 หุ้นรายตัวน่าเล่นเก็งกำไร
บล.โนมูระ พัฒนสิน มองแนวโน้มการลงทุนในวันพรุ่งนี้ (2 ต.ค.) เชื่อว่าตลาดน่าจะฟื้นตัวได้ แต่คงต้องเลือกลงทุนเป็นรายตัวแนะเก็งหุ้น ADVANC ประเด็นประมูล 4G, กลุ่มอสังหาฯ อย่าง LH, กลุ่มการบริโภค อาทิ GLOBAL, CPALL เป็นต้น พร้อมให้แนวรับ 1,340-1,337 จุด ส่วนแนวต้าน 1,360-1,364 จุด
1 ต.ค. 2558

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน เปิดเผยถึงตลาดหุ้นไทยวันนี้ (1 ต.ค.) แกว่งแคบในทิศทางที่อ่อนตัวลงสวนทางตลาดต่างประเทศที่แกว่งในแดนบวก โดยตลาดหุ้นภูมิภาคเอเชียต่างอยู่ในแดนบวกราว 0.2-1% คงเป็นผลจากที่ตลาดบ้านเรายังไม่มีปัจจัยบวกใหม่เข้ามา และเห็นได้ว่าความเชื่อมั่นภายในประเทศลดลงไปมาก
ทั้งนี้ หุ้นที่มีแรงขายกดดันตลาดฯเป็น TRUE, KTB, KBANK เนื่องจากความกังวลผลประกอบการงวดไตรมาส 3/58 แต่กลุ่มบริโภค อย่าง CPALL, ADVANC, BDMS ถือว่ายังไปได้ดี สำหรับปัจจัยนอกประเทศขณะนี้ยังไม่มีประเด็นสำคัญ แต่ก็ยังรอดูนโยบายการเงินผ่อนคลายจากประเทศหลัก ๆ อยู่
แนวโน้มการลงทุนในวันพรุ่งนี้ (2 ต.ค.) เชื่อว่าตลาดน่าจะฟื้นตัวได้ แต่คงต้องเลือกลงทุนเป็นรายตัวแนะเก็งหุ้น ADVANC ประเด็นประมูล 4G, กลุ่มอสังหาฯ อย่าง LH, กลุ่มการบริโภค อาทิ GLOBAL, CPALL เป็นต้น พร้อมให้แนวรับ 1,340-1,337 จุด ส่วนแนวต้าน 1,360-1,364 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
JAS ปิดที่ 5.45 บาท ลดลง 0.15 บาท
KBANK ปิดที่ 168.00 บาท ลดลง 3.00 บาท
PTT ปิดที่ 241.00 บาท เพิ่มขึ้น 1.00 บาท
SCB ปิดที่ 133.50 บาท ลดลง 0.50 บาท
TRUE ปิดที่ 9.55 บาท ลดลง 0.20 บาท
 
ที่มา: สำนักข่าวอินโฟเควสท์